ทองทำนิวไฮ 1,612.20 ดอลล์
สัญญาทองคำตลาดนิวยอร์กปิดพุ่งขึ้นแตะระดับสูงสุดเป็นประวัติการณ์ วิตกวิกฤติหนี้สหรัฐ,ยุโรป
26 ก.ค. 2554

สัญญาทองคำตลาดนิวยอร์กปิดพุ่งขึ้นแตะระดับสูงสุดเป็นประวัติการณ์ วิตกวิกฤติหนี้สหรัฐ,ยุโรป
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 10.70 ดอลลาร์ หรือ 0.7% ปิดที่ 1,612.20 ดอลลาร์/ออนซ์ ซึ่งเป็นระดับปิดสูงสุดเป็นประวัติการณ์
สัญญาโลหะเงินส่งมอบเดือนก.ย.พุ่งขึ้น 23.9 เซนต์ ปิดที่ 40.361 ดอลลาร์/ออนซ์ และสัญญาโลหะทองแดงส่งมอบเดือนก.ย.ลดลง 0.35 เซนต์ ปิดที่ 4.4065 ดอลลาร์/ปอนด์
ส่วนสัญญาพลาตินัมส่งมอบเดือนต.ค.ร่วงลง 4.40 ดอลลาร์ ปิดที่ 1,794 ดอลลาร์/ออนซ์ และสัญญาพัลลาเดียมส่งมอบเดือนก.ย.พุ่งขึ้น 2.60 ดอลลาร์ ปิดที่ 809 ดอลลาร์/ออนซ์
ประธานาธิบดีโอบามา และผู้นำในสภาคองเกรส ซึ่งประกอบไปด้วย นายจอห์น โบห์เนอร์ ประธานสภาผู้แทนราษฎรสหรัฐ นายแฮร์รี รี้ด ผู้นำเสียงข้างมากในวุฒิสภา และนางแนนซี เพโลซี โฆษกสภาผู้แทนราษฎร ยังไม่สามารถตกลงกันได้ในเรื่องการปรับเพิ่มเพดานหนี้ ขณะที่กระทรวงคลังสหรัฐเตือนว่า สหรัฐอาจเริ่มเผชิญกับการผิดนัดชำระหนี้หากรัฐบาลและผู้นำในสภาคองเกรสไม่สามารถบรรลุข้อตกลงการปรับเพิ่มเพดานหนี้ได้ทันก่อนกำหนดเส้นตายในวันที่ 2 ส.ค.นี้ 
นอกจากนี้ นักลงทุนยังเข้าซื้อทองคำเพื่อหลีกเลี่ยงความเสี่ยงจากวิกฤตหนี้ยุโรป หลังจากมูดีส์ อินเวสเตอร์ส เซอร์วิสประกาศลดอันดับความน่าเชื่อถือกรีซลง 3 ขั้น สู่ระดับ Ca จาก Caa1 พร้อมระบุว่า แนวโน้มอันดับความน่าเชื่อถือของกรีซจะขึ้นอยู่กับสถานการณ์ที่เปลี่ยนแปลงไป และกรีซยังคงเผชิญกับความเสี่ยงในการชำระหนี้ระยะสั้นที่รุนแรง